# Д О Г О В О Р

Днес, .......................... г., в гр.София, между:

„Университетска специализирана болница за активно лечение по онкология” ЕАД, със седалище в гр. София и адрес на управление район “Студентски”, п.к. 1756, ул.”Пловдивско поле” № 6, ЕИК 000662776, представлявано от д-р Стефан Константинов – Изпълнителен директор и Димитрина Христова – главен счетоводител, от една страна, наричана **ВЪЗЛОЖИТЕЛ**

и

**....................................**, със седалище и адрес на управление: гр. ................, ул..............., бл........, вх....., ЕИК …........................, представлявано от управителя ..............................., от друга страна, наричано ИЗПЪЛНИТЕЛ,

СЕ СЪСТАВИ И ПОДПИСА НАСТОЯЩИЯТ ДОГОВОР на основание чл. 194, ал. 1, във връзка с чл. 112, ал. 1 от ЗОП и във връзка с Протокол, утвърден от Възложителя за определяне на изпълнител на обществена поръчка по реда на чл. 20, ал. 3, т. 2 от ЗОП, с предмет: „Доставка на ”, по обособена позиция № .........................,:

**І. ПРЕДМЕТ НА ДОГОВОРА**

Чл.1. Възложителят възлага, а Изпълнителят приема по заявки на Възложителя да извършва текущи периодични доставки на посочените в Техническа спецификация (Приложение към Ценово предложение) – неразделна част от този договор, срещу съответните цени, които Възложителят се задължава да му заплати при отделните доставки съразмерно с тях.

Чл.2. Възложителят има право да намалява и да променя посочените в Техническата спецификация (Приложение към Ценово предложение) по чл.1 ориентировъчни количества в съответствие със своите конкретни нуждив рамките на общата стойност на договора.

**ІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ.**

Чл.3.(1) При добросъвестно и професионално изпълнение на договора Изпълнителят има право да получи договорената цена в размер, срок и при условията на настоящия договор.

(2) Изпълнителят има право да получи необходимото съдействие от Възложителя за изпълнение на задълженията му по този договор.

(3) ) Изпълнителят има право да иска от ВЪЗЛОЖИТЕЛЯ приемане на изпълнения предмет на договора;

Чл.4.(1) Изпълнителят се задължава да доставя на Възложителя заявените от последния в уговорените срокове и да ги предава пакетирани и маркирани в съответния вид, количество и качество, с грижата на добър търговец и в съответствие с приложимото законодателство, клаузите на договора и приложенията към него.

(2) Изпълнителят се задължава да транспортира и предава на Възложителя перилните и почистващи материали в заявените от последния вид, количество и качество, на адрес: гр. София, район “Студентски”, п.к. 1756, ул.”Пловдивско поле” № 6.

(3) Изпълнителят е длъжен да уведоми Възложителя за открито за него производство по ликвидация или за обявяване в несъстоятелност в срок до три дни от настъпване на съответното събитие.

(4) Изпълнителят носи отговорност за действията на своите служители и подизпълнители (в случай, че ползва такива) като за свои.

(5) Изпълнителят отговаря за всички вреди, причинени на Възложителя, трети лица и околната среда, в резултат на свои и/или на негови служители и подизпълнители ( ако ползва такива) действия или бездействия при и по повод изпълнение на договора.

(6) Изпълнителят се задължава да спазва разпоредбите на Закона за обществените поръчки относно договорите за подизпълнение (ако такива са сключени).

6.1. Изпълнителят се задължава в срок до три дни от сключването на договор за подизпълнение или на допълнително споразумение към него, или на договор, с който се заменя посочен в офертата подизпълнител (ако такива са сключени) да изпрати оригинален екземпляр от договора или допълнителното споразумение на Възложителя, заедно с доказателства, че са изпълнени условията по чл. 66, ал. 2 и ал. 11 от Закона за обществените поръчки.

6.2. В случай че, Изпълнителят е вписан в регистъра на специализираните предприятия и кооперации на хора с увреждания, поддържан от Агенцията за хората с увреждания, или в еквивалентен регистър на държава – членка на Европейския съюз, при сключване на договор за подизпълнение с декларирания подизпълнител, същият се задължава да предостави в тридневен срок от сключването му договорът за подизпълнение и документ/удостоверение, че подизпълнителя е вписан в регистъра на специализираните предприятия и кооперации на хора с увреждания, поддържан от Агенцията за хората с увреждания, или в еквивалентен регистър на държава – членка на Европейския съюз

(7) Изпълнителят се задължава да не разпространява информация, която му е станала известна при и/или по повод изпълнение на договора, като това задължение важи и за неговите служители и подизпълнители (ако ползва такива).

(8) Изпълнителят се задължава при изпълнението на договора да спазва Политиката по околна среда и Процедурата по разделно събиране на отпадъци, които прилага Възложителят.

(9). В случай на промяна на нормативните изисквания през периода на изпълнение на поръчката, Изпълнителят се задължава да предостави актуализирани информационни листове за безопасност на доставяните материали.

(10) При констатирани недостатъци и дефекти на доставените стоки, Изпълнителят е длъжен да ги замени с нови, като в 3 (три) дневен срок, за своя сметка, да отстрани открити дефекти на доставените стоки, като подмени дефектните стоки.

(11) Изпълнителят е длъжен да доставя , които да отговарят на нормативно приетите изисквания за качество в Република България, както и на изискванията на Закона за защита от вредното въздействие на химичните вещества и препарати /ЗЗВВХВП/ и тези на Наредбата за реда и начина за класифициране, опаковане и етикиране на химичните вещества и препарати.

(12) Изпълнителят е длъжен да доставя и консумативи с ясни инструкции за дозиране.

(13) При изпълнението на договора, ИЗПЪЛНИТЕЛЯТ и неговите подизпълнители (*ако има такива*) са длъжни да спазват всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение № 10 към чл. 115 от Закона за обществените поръчки.

**ІІІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ.**

Чл.5.(1) Възложителят има право да получи изпълнение в съответствие с приложимото законодателство, клаузите на договора и приложенията към него.

(2) Възложителят има право да извършва проверка на качеството на доставените материали, без това да пречи на дейността на Изпълнителя, както и да тества доставените почистващи, материали за съответствието им с техническото задание.

(3) Възложителят има право да откаже приемане на доставка, в случай че материалите не отговарят на уговореното в договора.

(4) Възложителят има право да променя количествата на перилните и почистващи продукти, съобразно нуждите си в рамките на общата стойност на договора. Възложителят не е обвързан да поръча цялото прогнозирано количество, както и не е длъжен да прави поръчки всеки месец.

Чл.6.(1) Възложителят се задължава да приеме доставените от Изпълнителя в уговорените срокове и на уговореното място , когато те съответстват по вид, количество и качество на направената заявка.

(2) Възложителят се задължава да заплати на Изпълнителя заявените и доставени в сроковете и при условията на настоящия договор.

(3) Възложителят се задължава да оказва необходимото съдействие на Изпълнителя за добросъвестно и точно изпълнение на договора.

**ІV. СРОКОВЕ ЗА ДОСТАВЯНЕ.**

Чл.7. Изпълнителят се задължава да доставя на Възложителя заявените от него в срок до 5 (пет) работни дни от датата на получаване на заявка.

Чл.8. Изпълнителят се задължава да уведомява предварително Възложителя за всяка предстояща доставка не по-късно от 10 (десет) часа преди експедицията.

**V. МЯСТО НА ДОСТАВЯНЕ, условия на доставка и приемане на изпълнението.**

Чл.9.(1) Заявките за доставка на продукти се подават от Възложителя по факс, телефон или електронна поща на определения от Изпълнителя представител.

(2) Доставените продукти трябва да бъдат:

1. безвредни за здравето и живота на хората;

2. с ясни инструкции за дозиране, в оригинална опаковка с ненарушена цялост, от която да са видни произход на продукта, информация за фирмата производител, както и срока на годност и условията, при които се използва.

Чл.10. (1) Мястото за доставяне на перилните и почистващи продукти е складът на Възложителя, находящ се в гр. София, район “Студентски”, п.к. 1756, ул.”Пловдивско поле” № 6.

(2) Товаро-разтоварната дейност до склада се извършва от Изпълнителя за негова сметка.

(3) При всяка доставка на страните подписват приемателно-предавателен протокол. Протоколът се изготвя от Изпълнителя в два екземпляра и се подписва от упълномощените в договора представители на двете страни.

(4) В случай, че се приема работа, за която изпълнителят е сключил договор за подизпълнение, работата се приема в присъствието на изпълнителя и на подизпълнителя, като подизпълнителят подписва протокола за приемане на доставените продукти относно тези, за които той отговаря.

(5) При приемането на работата изпълнителят може да представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя.

(6) Подписването на протокола за приемане на доставените материали не освобождава Изпълнителя от отговорност за качеството на доставените продукти, включително за скрити недостатъци.

(7) В случай на констатирани липси и/или явни несъответствия с договореното, доставката не се приема от Възложителя, а Изпълнителят е длъжен за своя сметка да достави липсващите и/или несъответстващите стоки.

(8) В случаи на извънредни обстоятелства, които водят до невъзможност уговорените продукти да бъдат доставени (спиране от производство, изтегляне от търговската мрежа и др.), Изпълнителят следва да уведоми писмено Възложителя за настъпилите обстоятелства и да предложи да доставя други заместващи еквивалентни продукти, отговарящи на техническите изисквания в Приложение към настоящия договор, на не по-висока единична цена от тази на заместваните продукти. В тези случаи Изпълнителят ще доставя заместващите продукти само след писмено одобрение от страна на Възложителя.

(9) В случай на извънредни обстоятелства (проявена алергия от служители на Възложителя и др. подобни) Изпълнителят следва да замени съответните продукти със заместващи еквивалентни такива, отговарящи на техническите изисквания в техническото предложение и на не по-висока единична цена от тази на замествания продукт.

Чл.11. Рискът от случайното погиване или повреждане на продуктите преминава върху Възложителя от момента на приемането им на мястото на доставяне, което се удостоверява с подписването на приемо-предавателен протокол от страните.

**VІ. ГАРАНЦИИ, КАЧЕСТВО И СРОК НА ГОДНОСТ.**

Чл.12. Качеството на продуктите трябва да отговаря на техническите стандарти на производителите.

Чл.13. Към датата на всяка конкретна доставка гаранционните срокове на продуктите трябва да бъдат не по-малки от 50% (петдесет процента) от обявените от производителите.

**VІІ. ЦЕНИ И ОБЩА СТОЙНОСТ НА ДОСТАВКИТЕ.**

Чл.14. Единичните цени на продуктите, посочени в приложеното към договора Ценово предложение, са определени до краен получател.

Чл.15. Цените са фиксирани и не подлежат на промяна за срока на действие на договора и включват всички преки и непреки разходи за комплексното изпълнение на поръчката, в това число доставка, транспортни разходи, мита, данъци, такси и печалба.

Чл.16.(1) Общата стойност на доставките по този договор без включен ДДС е в размер на .................................... лв. (словом................................................................) или .................. (................................ с думи) с включен ДДС, като се заплаща стойността само на реално извършените доставки. В случай, че по време на изпълнение на договора размерът на ДДС бъде променен, този данък се начислява в съответствие с нормативните разпоредби.

(2) В случай, че за изпълнение на договора има сключени договори за подизпълнение, Възложителят извършва плащане след като получи от Изпълнителя доказателства, че е заплатил на подизпълнителите всички работи, приети по реда, предвиден в този договор.

(3) Предходната клауза не се прилага, ако при приемането на работата Изпълнителят представи на Възложителя доказателства, че договорът за подизпълнение е прекратен, или работата или част от нея не е извършена от подизпълнителя.

(4) Възложителят заявява видовете и количествата почистващи, санитарни продукти и артикули, според необходимостта на обслужваните обекти, в писмен вид по факс или по електронен път.

**VІІІ. ОТГОВОРНОСТ ЗА НЕТОЧНО ИЗПЪЛНЕНИЕ, РЕКЛАМАЦИИ.**

Чл.17. Възложителят има право да предявява пред Изпълнителя рекламации за:

а/ количество и/или некомплектованост на доставени (явни недостатъци);

б/ качество (скрити недостатъци):

* при доставяне на не от уговорения вид;
* при установяване на дефекти.

Чл.18. Рекламациите за явни недостатъци могат да бъдат предявявани в 14-дневен срок от доставянето и приемането с приемо-предавателен протокол.

Чл.19. Възложителят е длъжен да уведоми писмено Изпълнителя за наличието на дефекти в 14-дневен срок от установяването им.

Чл.20. Във всяка рекламация се посочват: номерът на договора, точното количество на получените , основанието за рекламацията и конкретното искане на Възложителя.

Чл.21. В 1-дневен срок от получаването на рекламацията Изпълнителят е длъжен да отговори на Възложителя в писмена форма конкретно приема ли рекламацията или я отхвърля.

Чл.22. В случай на рекламация за явни недостатъци Изпълнителят е длъжен в 3-дневен срок от получаването на рекламацията, за своя сметка и на свой риск, да достави на място договорените .

Чл.23. В случай на рекламация за скрити недостатъци Изпълнителят е длъжен в 3-дневен срок от получаването на рекламацията, за своя сметка и на свой риск, да замени перилните и почистващи продукти, които са без необходимото качество, или да върне на Възложителя съответната част от заплатената цена, заедно с лихвите от деня на плащането.

Чл.24. Правото на избор между посочените по-горе варианти – да се върне съответната част от заплатената цена или да се доставят нови принадлежи на Възложителя, като разходите по новото доставяне са за сметка на Изпълнителя.

Чл.25. Доставката на с остатъчен срок на годност по-малък от 50% (петдесет процента) се извършва само с писмено съгласие на Възложителя, като Изпълнителят дължи намаляване на цената в размер на 3% (три процента) върху стойността на доставката.

**ІХ. САНКЦИИ И НЕУСТОЙКИ.**

Чл.26. Ако ИЗПЪЛНИТЕЛЯТ не изпълни възложената доставка или част от нея, или изискванията за нея съгласно договора, или не изпълни други договорени дейности в установения по договора срок, същият дължи на ВЪЗЛОЖИТЕЛЯ неустойка в размер на 0,1 (нула цяло и един) на сто от цената на неизпълнената доставка, за всеки просрочен ден, но не повече от 10 (десет) на сто от цената на договора.

Чл.27. Ако, при наличие на рекламации Изпълнителят не изпълни задълженията си по този договор в срок, същият дължи на Възложителя неустойка в размер на 0,1% (нула цяло и един процент) от цената на перилните и почистващи продукти, за които са направени рекламациите за всеки просрочен ден.

Чл.28. Плащането на неустойка не лишава изправната страна от правото да търси обезщетение за претърпени вреди и пропуснати ползи над размера на неустойката.

Чл.29. В случай на виновна забава от страна на Изпълнителя, продължила повече от 14 (четиринадесет) дни, Възложителят има право да прекрати този договор едностранно и без предизвестие.

**Х. УСЛОВИЯ И НАЧИН НА ПЛАЩАНЕ.**

Чл.30. Плащанията по този договор се извършват в български лева чрез банкови преводи от страна на Възложителя по следната банкова сметка на Изпълнителя: .........................................................................................................

Чл.31. Перилните и почистващи продукти се заплащат по цените, посочени в Ценовото предложение по чл.1, които не подлежат на промяна за срока на действие на този договор.

Чл.32. Възложителят заплаща цената на заявените и доставени , след като Изпълнителят му представи фактура.

Чл.33. Заплащането на доставените се извършва по банков път с платежно нареждане по сметката на изпълнителя отложено до 60 (шестдесет ) дни след доставката.

**ХІ. СПОРОВЕ.**

Чл.34. Възникналите във връзка с изпълнението на този договор спорове между страните ще бъдат решавани чрез преговори между тях.

Чл.35. В случай, че по конкретен спор не бъде постигнато споразумение между страните, то същият ще бъде разрешен съгласно действащото в Република България законодателство.

**ХІІ. СРОК НА ДОГОВОРА.**

Чл.36. Този договор влиза в сила от датата на неговото подписване и поражда действие до настъпването на първото по време от следните две обстоятелства — достигане на плащанията от Възложителя към Изпълнителя по този договор до сумата по чл. 16 от договора без ДДС, или изтичане на 12 (дванадесет) месеца.

**ХІІ. ПРЕКРАТЯВАНЕ НА ДОГОВОРА.**

Чл.37. Настоящият договор се прекратява при настъпване на първото по време обстоятелство – изтичане срока на договора или достигане на цената на договора.

Чл.38. Настоящият договор може да бъде предсрочно прекратен:

1. при виновно неизпълнение на задълженията на една от страните по договора с 14-дневно писмено предизвестие от изправната страна до неизправната;

2. от Възложителя без предизвестие в случай на частично или пълно неизпълнение на задълженията за доставка от Изпълнителя с повече от 10 дни;

3. от Възложителя без предизвестие при открито производство за ликвидация или обявяване на несъстоятелност на Изпълнителя;

4. По взаимно съгласие, изразено писмено;

Чл.39.(1) Възложителят може да прекрати този договор, ако в резултат на обстоятелства, възникнали след сключването му, не е в състояние да изпълни своите задължения. В този случай Възложителят дължи на Изпълнителя обезщетение за претърпените вреди от сключването на договора.

(2) Възложителят може да прекрати този договор по реда на чл.118 и/или 119 от Закона за обществените поръчки;

(3) Възложителят може да прекрати договора едностранно с  14 ( четиринадесет ) дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на Изпълнителя и одобрени от Възложителя дейности по изпълнение на договора.

**ХІV. ЗАКЛЮЧИТЕЛНИ РАЗПОРЕДБИ**

Чл.40. Страните по този договор не могат да го променят или допълват, с изключение на разпоредбите посочени в ЗОП.

Чл.41.(1) Всички съобщения или уведомления при изпълнението на този договор страните се правят в писмен вид по пощенски път, по факс или по електронен път, като сроковете текат от получаването им. Съобщения или уведомления, получени в неработен ден, ще се считат за получени в следващия работен ден.

(2) Всяка от страните се задължава да уведоми писмено другата страна при промяна на адресна или друга регистрация, както и на лицата, упълномощени да подписват необходимите документи във връзка с изпълнение на договора.

(3) Страните определят свои служители, които имат право да подписват необходимите документи във връзка с изпълнението на договора, както следва:

За Възложителя:

Гл. мед. сестра

За Изпълнителя:

Чл.42 За всички неуредени въпроси във връзка с изпълнението и прекратяването на този договор ще бъдат прилагани съответните разпоредби на действащото в Република България гражданско законодателство.

Неразделна част от този договор е Приложението към Ценовото предложение.

Този договор е съставен и подписан в два еднообразни екземпляра – по един за всяка от страните.

**ВЪЗЛОЖИТЕЛ: ИЗПЪЛНИТЕЛ:**